**Notă informativă**

**la proiectul de hotărâre de Guvern**

**cu privire la aprobarea proiectului de lege pentru modificarea unor acte normative**

(gestionarea terenurilor agricole cu modul de folosință pășuni și fînețe, și asigurarea exploatării sistemelor centralizate de irigare transmise în comodat)

|  |
| --- |
| 1. **Autorul proiectului** |
| Prezentul proiect de hotărîre este elaborat de către Ministerul Agriculturii și Industriei Alimentare |
| 2. **Condiţiile ce au impus elaborarea proiectului de act normativ şi finalităţile urmărite**  |
| Proiectul de hotărâre de Guvern cu privire la aprobarea proiectului de lege pentru modificarea unor acte normative, a fost elaborat în scopul soluționării următoarelor probleme:1. Asigurarea întreținerii/exploatării Sistemelor Centralizate de Irigare din aria de deservire a unui sistem centralizat de irigare funcțional.2. Utilizarea suprafețelor terenurilor cu destinație agricolă, cu modul de folosință pășuni conform destinației.Astfel, din cauza lipsei contribuției tuturor deținătorilor de teren cu destinație agricolă la întreținerea/exploatarea Sistemelor Centralizate de Irigare, din aria de deservire a unui sistem centralizat de irigare funcțional în prezent Asociațiile Utilizatorilor de Apă pentru Irigații (AUAI) nu pot asigura *întreținerea/exploatarea Sistemelor Centralizate de Irigare (SCI) din aria de deservire a unui sistem centralizat de irigare funcțional.*Menționăm faptul că în proces de construcție a SCI prin intermediul programului Compact, a fost solicitat acordul tuturor deținătorilor de terenuri agricole la reabilitarea infrastructurii de irigare. Însă în prezent, la consitituirea AUAI se atestă un nivel scăzut de membri, sau unii deținători de terenuri nu cultivă culturi care necesită a fi irigate, iar în caz de secetă deținătorii de terenuri solicită și beneficiază din bugetul de stat compensații pentru roada compromisă. Astfel, în anul agricol cu suficiente precipitații din lipsa cererilor pentru apă la irigare din partea producătorilor agricoli membri și non-membri este foarte scăzută, din aceste considerente AUAI nu poate asigura întreținerea bunurilor SCI. **Ținînd cont de cele menționate, AUAI se confruntă cu probleme ce țin de exploatarea și întreținerea bunurilor Sistemelor Centralizate de Irigare.**Nesoluționarea problemelor de întreținere în comun a Sistemelor Centralizate de Irigare va duce la stagnarea dezvoltării domeniului hidroameliorației sau neasigurarea integrității patrimoniului hidrotehnic.Reișind din cele menționate, se propune modificarea Legii nr. 171/2010, cu norme ce ar permite ca AUAI să stabilească/perceapă: cotizațiile anuale pentru membrii și non-membri la terenurile amenajate cu infrastructura de irigaţii și/sau desecare, care se află în aria de deservire a unui sistem centralizat de irigare funcțional, aflat în proprietatea statului sau a unităților administrativ-teritoriale, gestionat de Asociație în baza contractului de comodat**.**Suplimentar, comunicăm că în rezultatul demarării în Republica Moldova a reformei agrare din anii 90, persoanele ce au activat în gospodăriile agricole, au fost împroprietăriţi cu teren agricol, în conformitate cu prevederile art. 12, din Codul funciar nr. 828/1991. Prin urmare, sitemele centralizate de irigare care asigurau irigarea terenurilor agricole sunt aplasate pe sectoarele de teren fărămițate, ce aparțin la un număr impunător de deținători de terenuri, care au creat un șir major de probleme în exploatarea efecientă al acestor sisteme. Sistemele centralizate de irigare au rămas în proprietatea statului, pe cînd terenurile pe care sunt aplasate acestea și care urmează a fi irigate, sunt în proprietate privată. Ca rezultat au degradat atît infrastructura de irigare, cît și s-a diminuat dramatic suprafața terenurilor agricole irigate.Totodată, schimbarile climatice, secetele devin tot mai frecvente și severe pe întreg teritoriul Republicii Moldova, afectînd tot mai des culturile agricole, micșorînd productivitatea sau distrugînd în totalitate roada, diminuînd considerabil competitivitatea producătorilor agricoli.Pentru asigurarea securității alimentare a țării, este necesară obținerea unor recolte stabile pe o suprafață de 300 mii hectare de terenuri irigabile, dar conform datelor disponibile, în 2020 s-au irigat doar aproximativ 7 mii ha, în 2022 s-au irigat doar aproximativ 7,8 mii ha, prin intermediul Sistemelor Centralizate de Irigare (SCI).Irigarea ofera perspective și oportunității de dezvoltare a sectorului agricol într-unul modern, durabil și competitiv, asigurand securitatea alimentară a țării și majorarea exporturilor de produse agricoleAstfel, în perioada post privatizării terenului agricol, în vederea exploatării şi întreţinerii reţelelor de irigaţie, cît și în interesul deținătorilor de terenuri (producători agricoli), a apărut necesitatea de a crea un mecanism de legătură dintre sistemele centralizate de irigare și deținătorii de terenuri (producătorii agricoli) pentru a folosi conform destinație acestor sisteme. Prin urmare Legea nr. 171/2010, reglementează mecanismul de constituire a asociaţiilor utilizatorilor de apă pentru irigaţii. Totodată, în urma sezizărilor din partea producătorilor agricoli, AUAI, s-a constat că sunt deținători de terenuri care au benificiat de faptul că terenurile acestora au fost amenajate, cu suportul de la bugetele publice, sau a dotatorilor străini, sau au fost împroprietăriți cu terenuri amenajate cu infrastructura funcțională de irigaţii și/sau desecare (SCI), aflată în proprietatea statului sau a unităților administrativ-teritoriale, gestionate la momet de AUAI în baza contractelor de comodat, fără a fi membri în cadrul asociațiilor respective, sau care nu își asumă anumite cheltuieli pentru întreținerea și exploatarea infrastructurii respective. De asemenea, au prvenit un șir de sesizări de la crescătorii de animale privind *utilizarea neconformă a suprafețelor terenurilor cu destinație agricolă, cu modul de folosință pășuni/fînețe,* diminuarea suprafețelor menționate ca rezultat al înstrăinării sau transmiterii acestora în arendă de către consiliile locale, cu schimbarea modului de folosință a acestora, în teren arabil și cultivarea culturilor agricole. Conform Cadastrului funciar, aprobat anual de Guvern se constată o diminuare a suprafețelor în comparație în anul 2018 suprafața terenurilor cu destinație agricolă, ocupată cu pășuni constituia circa 342779 ha, iar în anul 2022 aceasta constituie circa 335962 ha, fiind diminuată cu circa 6817 ha. Conform prevederilor art. 36 din Codul funciar nr. 828/1991 și art. 73 din Codul funciar, schimbarea modului de folosinţă a terenurilor cu destinație agricolă, *cu modul de folosință pășuni/fînețe* din domeniul public al Unităților Administrativ Teritoriale se face de către proprietar sau de către deţinătorul de teren cu acordul proprietarului (autoritățile publice locale).Astfel, în cazul în care autoritatea publică, decide că este necesar schimbarea domeniului public pentru terenurile cu destinație agricolă, modul de folosință pășuni, în conformitate cu prevederile Legii nr. 239/2008 **privind transparenţa în procesul decizional, a**utorităţile publice locale este necesar de a consulta cetăţenii, asociaţiile constituite în corespundere cu legea, alte părţi interesate în privinţa proiectelor de acte normative, administrative care pot avea impact social, economic, de mediu și vor asigura participarea directă a cetăţenilor și a altor părţi interesate la procesul decizional.De asemenea, alin. 7) al art. 115 din Codul contravenţional, schimbarea modului de folosință a terenurilor agricole, ocupate cu pășuni proprietate publică a unității administrativ-teritoriale, fără consultarea deținătorilor de animale se sancționează cu amendă de la 80 la 150 de unități convenționale aplicată persoanei cu funcție de răspundere. Iar conform Legii zootehniei nr. 213/2022, autoritățile administrației publice locale pot decide cu privire la darea în arendă a păşunilor deţinătorilor de animale. Reieșind din cele expuse, comunicăm că autoritățile publice locale în majoritatea cazurilor nu țin cont de prevederile actelor normative în vigoare șiîn prezent se constată o diminuare considerabilă a suprafețelor ocupate cu pășuni și fînețe ca rezultat al înstrăinării sau transmiterii acestora în arendă de către Consiliile locale, cu schimbarea modului de folosință a acestora, din pășuni și fînețe în teren arabil cu cultivarea acestuia cu culturi agricole.Pășunile, fînețele au un rol important pentru o agricultură sustenabilă. Acestea asigură cu furaje pentru animale, bunăstarea animalelor, sporesc fertilitatea solurilor, conservarea biodiversității etc. În UE cele mai mari suprafețe ocupate cu pășuni sunt în Franța, Spania, Germania și România.Din aceste considerente, pentru a nu admite degradarea/micșorarea suprafețelor terenurilor ocupate cu pășuni și fînețe se propune ajustarea **Codului civil nr. 1107/2002, care reglementează relațiile de arendă, Codului funciar nr. 828/1991, care reglementează schimbul modului de folosință a terenurilor agricole și Codul contravențional, care prevede sancțiuni pentru contravenții pentru încălcarea regimului de exploatare a pășunilor și fîneților. De asemenea, se propune de ajustat și Legea zootehniei nr. 213/2022 în partea ce ține de întroducerea obligativității consiliului local ca** pînă la finele lunii martie să aprobe Planul lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie a parcelelor de pașunat), conform legislaţiei cu privire la păşunat şi cosit, consultată preventiv cu deținătorii de animale. Autoritatea executivă a administraţiei publice locale, anual pînă la începerea perioadei de pășunat, urmează să aducă la cunoștință deținătorilor de animale și altor părţi interesate, Planul anual aprobat a lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie), prin publicarea acestora în modul stabilit de legislație, prin plasarea acestora pe pagina web oficială, prin afişare la sediul lor într-un spaţiu accesibil publicului şi/sau prin difuzare în mass-media centrală sau locală, după caz, precum şi prin alte modalităţi stabilite de legislație. În cazul neîndeplinirii acțiunilor nominalizate de către autoritățile publice locale în termenii stabiliți se propune de sancționat persoanele cu funcții de răspundere din cadrul acestora, de la 200 la 400 unităţi convenţionale.  Prin urmare se propune de completat Codul contravențional cu un articol nou 1262 care ar prevedea contravenții pentru neaprobarea Planului lucrărilor de întreţinere, ameliorare şi exploatare raţională a păşunilor și fînețelor publice și neaducerea acestuia la cunoștință deținătorilor de animale și altor părți interesate. Contravențiile respective urmează a fi constatate de Inspectoratul pentru Protecția Mediului, astfel se ajustează conținutul art. 405 din Codul contravențional. |
| **3.Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**  |
|  Proiectul de hotărâre de Guvern cu privire la aprobarea proiectului de lege pentru modificarea unor acte normative, instituie cadrul juridic al Republicii Moldova în domeniu reglementat și nu contravine principiilor de funcționare a pieții interne a Uniunii Europene și nu are ca scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi**  |
|  În scopul asigurării întreținerii/exploatării Sistemelor Centralizate de Irigare din aria de deservire a unui sistem centralizat de irigare funcțional, se propune modificarea Legii nr. 171/2010, după cum urmează: Se completeazăArticolul 30, aliniatul (1) cu litera j) care reglementează că veniturile Asociațiilor se formează inclusiv dinplăți anuale pentru terenurile amenajate cu infrastructura funcțională de irigaţii și/sau desecare, aflată în proprietatea statului sau a unităților administrativ-teritoriale, gestionată de Asociație în baza contractului de comodat.Totodată, se completează cu articolul 331), ce ține deplăți anuale pentru terenurile amenajate cu infrastructura funcțională de irigaţii și/sau desecare, proprietate publică.  Deasemeea, s-a intervenit cu unele modificări la art. 34, ce se referă la registrele ținute de Asociații prin completarea cu litera a1) ce ține de stabilireaproprietarilor de terenuri, din aria de deservire a Asociației, amenajate cu infrastructura funcțională de irigaţii și/sau desecare, aflată în proprietatea statului sau a unităților administrativ-teritoriale, gestionată de Asociație în baza contractului de comodat, care nu sunt membri ai Asociației.”Totodată, în scopul transparenței în procesul decizional, monitorizării și aplicării legislației, s-a intervenit cu modificări în art. 36 și art. 40, ce țin de monitorizarea și supravegherea activităților Asociațiilor. Astfel, unitatea de monitorizare şi supraveghere din cadrul autorității administrative care gestionează în numele statului infrastructura de irigații și/sau desecare aflată în proprietatea publică a statului, care la moment este Agenția „Apele Moldovei”, va aproba anual aria de deservire a Asociație, ce înglobează terenuri amenajate cu infrastructura funcțională de irigaţii și/sau desecare, aflată în proprietatea statului sau a unităților administrativ-teritoriale, gestionată de Asociație în baza contractului de comodat. Totodată, în Registrul asociaţiației utilizatorilor de apă pentru irigaţii, ținut de unitatea de monitorizare şi supraveghere, va fi completat cu detalii privind starea infrastructurii proprietate publică transmisă în folosinţă (comodat) Asociaţiei, inclusiv aria de deservire, ce înglobează terenuri amenajate cu infrastructura funcțională de irigaţii și/sau desecare. Deasemenea, prin proiectul respectiv se propune ajustarea **Codului civil nr. 1107/2002, care reglementează relațiile de arendă, prin completarea art.** 1308 cu un aliniat nou, care ar prevedea că,terenuri cu destinație agricolă, inclusiv din intravilanul localităților, și ale fondului de rezervă, cu modul de folosință pășuni și fînețe, proprietate publică, se transmit în arendă la licitaţie prioritar deţinătorilor de animale care practică zootehnia în exploatații autorizate în conformitate cu prevederile art. 18 din Legea nr. 221/2007 privind activitatea sanitară veterinară. Totodată, se propune ajustarea art. 73 din Codul funciar **nr. 828/1991, cu un aliniat nou, care reglementează schimbul modului de folosință a terenurilor agricole, care prevede că, s**e interzice schimbarea modului de folosință a terenurilor cu destinație agricolă, inclusiv din intravilanul localităților, și ale fondului de rezervă, cu modul de folosință pășuni și fînețe proprietate publică.  Deținătorii acestor terenuri sunt în drept să efectueze lucrări de ameliorare a acestora. **În acest scop, se propune de completat alin 1) al art. 6 din Legea zootehniei nr. 213/2022 cu două aliniate noi** (11) și (12), **ce țin de întroducerea obligativității consiliului local ca** pînă la finele lunii martie să aprobe Planul lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie a parcelelor de pașunat), conform legislaţiei cu privire la păşunat şi cosit, consultată preventiv cu deținătorii de animale. Autoritatea executivă a administraţiei publice locale, anual, pînă la începerea perioadei de pășunat, urmează să aducă la cunoștință deținătorilor de animale și altor părţi interesate, Planul anual aprobat a lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie), prin publicarea acestora în modul stabilit de legislație, prin plasarea acestora pe pagina web oficială, prin afişare la sediul lor într-un spaţiu accesibil publicului şi/sau prin difuzare în mass-media centrală sau locală, după caz, precum şi prin alte modalităţi stabilite de legislație. În cazul neîndeplinirii acțiunilor nominalizate de către autoritățile publice locale în termenii stabiliți se propune de sancționat persoanele cu funcții de răspundere din cadrul acestora, de la 200 la 400 unităţi convenţionale.  Prin urmare, se propune de completat Codul contravențional cu un articol nou 1262 care ar prevedea contravenții pentru neaprobarea Planului lucrărilor de întreţinere, ameliorare şi exploatare raţională a păşunilor și fînețelor publice și neaducerea acestuia la cunoștință deținătorilor de animale și altor părți interesate. Acestea, urmează a fi constatate de Inspectoratul pentru Protecția Mediului, din aceste considerente se propune de ajustat conținutul art. 405 din Codul contravențional.  Aprobarea modificărilor propuse în proiect va asigura întreținerea/exploatarea Sistemelor Centralizate de Irigare din aria de deservire a unui sistem centralizat de irigare funcțional și utilizarea suprafețelor terenurilor cu destinație agricolă, cu modul de folosință pășuni conform destinației. |
| **5. Fundamentarea economico-financiară**  |
|  Implementarea prevederilor prezentului proiect al hotărîrii Guvernului nu necesită cheltuieli suplimentare de la bugetul public.  |
| **6. Modul de încorporare a actului în cadrul normativ în vigoare**Ca rezultat al aprobării proiectului nu va fi necesară modificarea sau abrogarea a careva acte normative. |
| **7. Avizarea şi consultarea publică a proiectului**  |
|  În scopul respectării prevederilor Legii nr. 239/2008 privind transparenţa în procesul decizional, proiectul de hotărâre de Guvern cu privire la aprobarea proiectului de lege pentru modificarea unor acte normative, a fost plasat pe pagina web oficială a Ministerului Agriculturii și Industriei Alimentare www.maia.gov.md. compartimentul Transparenţa decizională, directoriul Proiecte de documente.  În conformitate cu pct. 170 și 190 din Regulamentul Guvernului, aprobat prin Hotărârea Guvernului nr. 610/2018, și conform deciziilor luate în ședința secretarilor generali din data de 29 mai 2023, Proiectul de hotărâre *cu privire la aprobarea proiectului de lege pentru modificarea unor acte normative (gestionarea terenurilor agricole cu modul de folosință pășuni și finețe, și asigurarea exploatării sistemelor centralizate de irigare transmise în comodat)* **(număr unic 404/MAIA/2023**), prin scrisoarea nr. 18-69-5639 din 29 mai 2023, de către Cancelaria de Stat a fost remis spre avizare/expertiză Ministerului Finanţelor, Ministerului Mediului, Ministerului Economiei, Agenţiei Relaţii Funciare şi Cadastru, Agenției Servicii Publice, Agenției Proprietății Publice, Agenției „Apele Moldovei”, UTA Găgăuzia (Gagauz -Yeri), Asociaţiei Congresul Autorităţilor Locale din Moldova, Ministerului Justiției, Centrului Național Anticorupție.  |
| **8. Constatările expertizei anticorupție** |
|  Proiectul, în conformitate cu art. 35 al Legii nr. 100/2017 cu privire la actele normative, a fost expediat Centrului National Anticorupție petru a fi supus expertizei anticorupție. Constatările, obiecțiile și propunerile la proiectul respectiv sunt reflectate în Sinteza la proiect.  |
| **9. Constatările expertizei de compatibilitate** |
|  Proiectul nu cade sub incidența art. 36 din Legea nr. 100/2017 cu privire la actele normative. |
| **10. Constatările expertizei juridice** |
|  Proiectul în conformitate cu art. 37 al Legii nr. 100/2017 cu privire la actele normative, a fost expediat Ministerul Justiției pentru a fi supus expertizei juridice. Constatările, obiecțiile și propunerile la proiectul respectiv sunt reflectate în Sinteza la proiect.  |
| **11. Constatările altor expertize**  Analiza impactului asupra proiectului de hotărîre a Guvernului pentru modificarea unor acte normative a fost examinat și susținut condiționat în Grupului de lucru al Comisiei de stat pentru reglementarea activității de întreprinzător în ședința din 16 mai 2023.  |

**Secretar de Stat Iurie SCRIPNIC**